
OPĆINA KAMANJE

JEDINSTVENI UPRAVNI ODJEL
KLASA: 024-01/26-01/01

UR.BROJ: 2133-18-03/1-26-02
Kamanje, 03.09.2026. godine


Na temelju članaka 9. stavka 2., članka 10. stavka 2. Zakona o savjetima mladih ("Narodne novine", broj 41/14) i članka 4. Odluke o osnivanju Savjeta mladih Općine Kamanje („Glasnik Općine Kamanje“ br. 04/23), Jedinstveni upravni odjel Općine Kamanje, objavljuje
JAVNI POZIV 
za isticanje kandidatura za izbor članova
Savjeta mladih Općine Kamanje

I.


Pokreće se postupak izbora članova Savjeta mladih Općine Kamanje (u daljnjem tekstu: Savjet). 
Izrazi koji se koriste u ovom Javnom pozivu, a imaju rodno značenje, koriste se neutralno i odnose se jednako na muški i ženski spol.

II.

Savjet je savjetodavno tijelo jedinice lokalne samouprave koje promiče i zagovara prava, potrebe i interese mladih u cilju njihovog sudjelovanja i odlučivanja o upravljanju javnim poslovima od interesa i značaja za mlade, aktivno uključivanje mladih u javni život te informiranje i savjetovanje mladih Općine Kamanje (u daljnjem tekstu: Općina) 

Savjet ima 3 (tri) člana uključujući predsjednika i zamjenika predsjednika. Predsjednika Savjeta biraju članovi Savjeta iz svog sastava.

Članove Savjeta bira predstavničko tijelo Općine, a mandat članova Savjeta počinje danom konstituiranja Savjeta i traje do dana stupanja na snagu odluke Vlade Republike Hrvatske o raspisivanju sljedećih redovitih izbora koji se održavaju svake četvrte godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade Republike Hrvatske o raspuštanju Općinskog vijeća Općine Kamanje sukladno odredbama zakona kojim se uređuje lokalna i područna (regionalna) samouprava i Odlukom o osnivanju Savjeta mladih Općine Kamanje.

U Savjet mogu biti birane osobe koje u trenutku podnošenja kandidature za članstvo imaju navršenih 15 (petnaest) godina do navršenih 30 (trideset) godina života, s prebivalištem ili boravištem na području Općine.

III.

Pravo predlaganja kandidata za članove Savjeta imaju:

· udruge koje su sukladno Statutu ciljno i prema djelatnostima opredijeljene za rad s mladima i za mlade,

· udruge nacionalnih manjina u Republici Hrvatskoj

· učenička vijeća,

· studentski zborovi,

· pomladci političkih stranaka
· sindikalne ili strukovne organizacije u Republici Hrvatskoj,

· neformalne skupine mladih od najmanje pet mladih.

Kod predlaganja kandidata za članove Savjeta ovlašteni predlagatelji trebaju voditi računa o potrebi ravnopravne zastupljenosti osoba oba spola.
Javni poziv za isticanje kandidatura objavit će se na web stranici Općine Kamanje www.kamanje.hr  

IV.
Sukladno točki I. - III. Javnog poziva pozivaju se ovlašteni predlagatelji da kandidature za članove i zamjenike članova Savjeta istaknu na propisanim obrascima koji su dostupni na mrežnim stranicama Općine (www.kamanje.hr) i to:

· SM 1 Prijedlog kandidata za člana Savjeta mladih Općine Kamanje, uz koji se prilaže obrazac SM 1-2 Očitovanje o prihvaćanju kandidature za člana Savjeta mladih Općine Kamanje i obrazac SM 1-3 Očitovanje predlagatelja da su kandidati za člana Savjeta mladih Općine Kamanje predloženi u skladu s aktima predlagatelja, a ukoliko je predlagatelj neformalna skupina mladih

· SM 2 Prijedlog kandidata za člana Savjeta mladih Općine Kamanje –predlagatelj – neformalna skupina mladih uz koji se prilaže obrazac SM 1-2 Očitovanje o prihvaćanju kandidature za člana Savjeta mladih Općine Kamanje i SM 2-2 Obrazac za prikupljanje potpisa predlagatelja – neformalne skupine mladih,

· SM 3 Izjava kandidata za člana Savjeta mladih o davanju suglasnosti (privole) za prikupljanje i obradu osobnih podataka za potrebe provedbe postupka izbora članova Savjeta mladih Općine Kamanje.

Uz kandidaturu obvezno je priložiti:

· naziv i sjedište ovlaštenog predlagatelja,

· podatke o kandidaturi (ime i prezime, datum i godina rođenja, prebivalište ili boravište – fotokopija osobne iskaznice ili prijave boravišta),

· obrazloženje prijedloga.

V.

Rok za podnošenje prijava je 15 dana od dana objave Javnog poziva na internetskim stranicama Općine (www.kamanje.hr ) a najkasnije do 13.listopada 2026. godine do 12:00 sati, bez obzira na način dostave prijave.

Kandidature za članove i zamjenike članova Savjeta ovlaštenih predlagatelja iz točke III. ovog Javnog poziva podnose se u pisanom obliku u zatvorenoj omotnici Jedinstvenom upravnom odjelu Općine osobno u pisarnicu Općine ili se šalju poštom preporučeno s povratnicom na adresu 

OPĆINA KAMANJE, Kamanje 106, 47282 Kamanje

s naznakom “Prijedlozi kandidata za članove i zamjenike

članova Savjeta mladih Općine Kamanje – NE OTVARATI“

Nepravodobne i nepotpune kandidature za članove i zamjenike članova Savjeta neće se uzeti u razmatranje.

VI.

Postupak izbora provest će se na sljedeći način:


Odbor za izbor i imenovanja Općinskog vijeća Općine Kamanje obavlja provjeru formalnih uvjeta prijavljenih kandidata u roku od 10 dana od isteka roka za podnošenje. 
Nakon obavljene provjere formalnih uvjeta prijavljenih kandidata, Odbor za izbor i imenovanja Općinskog vijeća Općine Kamanje u roku od 15 dana od isteka roka za podnošenje prijava sastavlja izvješće o provjeri formalnih uvjeta te utvrđuje popis važećih kandidatura.

Izvješće o provjeri formalnih uvjeta i popis važećih kandidatura dostavljaju se Općinskom vijeću Općine Kamanje te se objavljuju na mrežnim stranicama Općine Kamanje, www.kamanje.hr. 

Predsjednik Općinskog vijeća uvrstiti će u prijedlog dnevnog reda postupak izbora članova Savjeta mladih na prvu sjednicu Općinskog vijeća od dana objave izvješća i popisa važećih kandidatura. 

Općinsko vijeće Općine Kamanje na prvoj sjednici nakon objave popisa važećih kandidatura raspravlja o izvješću o provjeri formalnih uvjeta.                                     

Popis važećih kandidatura utvrđuje se na način da se ime i prezime kandidata na listi navodi prema redoslijedu zaprimljenih pravovaljanih prijedloga.

Lista sadrži:

-
naznaku predlagatelja,

-
ime i prezime kandidata,

-
datum i godina rođenja.

Nakon rasprave o izvješću o provjeri formalnih uvjeta, Općinsko vijeće Općine Kamanje s popisa važećih kandidatura javnim glasovanjem bira članove Savjeta.

Rezultati izbora objaviti će se na mrežnim stranicama Općine Kamanje.

